**Muudatus nr 2**

01.02.2019 sõlmitud

üürilepingu nr Ü15855/18 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Sotsiaalkindlustusamet**, registrikood 70001975, asukoht Paldiski mnt 80, Tallinn 10617 (edaspidi nimetatud **üürnik**), mida esindab põhimääruse alusel peadirektor Maret Maripuu,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 01.02.2019 sõlmitud üürileping nr Ü15855/18 (edaspidi nimetatud **leping**), mille kohaselt on üürnikul õigus kasutada **Kärdlas Leigri väljak 5** asuvat üüripinda;
2. seoses Kärdla riigimaja ehitustööde valmimistähtaja edasilükkumisega soovivad pooled pikendada lepingu lõppemise tähtaega;
3. muutunud on üürniku poolne kontaktisik, mistõttu muudetakse lepingus fikseeritud kontaktandmeid;
4. üürileandja on 06.03.2023 kirjaga teavitanud üürnikku lepingu tingimuste muutmisest alates 01.01.2024,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste** **punkti 9.2** ning lugeda see õigeks alljärgnevas sõnastuses:

„**9.2.** Leping lõpeb üürniku poolt uue üüripinna (asukohaga Hiiu tn 1a, Kärdla) vastu võtmisest arvates või **hiljemalt** **31.08.2025**.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: halduse peaspetsialist Martin Maltsev

Telefon: (372) 5915 1256

E-post: martin.maltsev@sotsiaalkindlustusamet.ee

1. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.01.2024** kokkuleppe lisaga nr 1.
2. Jätta ülejäänud lepingu tingimused muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub alates viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisa:**

**1. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Kati Kusmin Maret Maripuu

juhatuse esimees peadirektor

Riigi Kinnisvara AS Sotsiaalkindlustusamet